Қазақстан мұнай экспортын қалпына келтірді
"Қазақстан мұнай экспортын қалпына келтірді" | "https://abai.kz/post/152577"
TITLE: Қазақстан мұнай экспортын қалпына келтірді
URL: https://abai.kz/post/152577
META: "Қазақстан мұнай экспортын қалпына келтірді" | "https://abai.kz/post/152577"
DATE: 30.05.2022
AUTHOR(s): Abai.kz
TOTAL WORDS: 112
TEXT: Каспий құбыр желісі консорциумының (КТК) мұнай айдау мүмкіндігі қалпына келді, қазақстандық мұнайды қабылдау бұрынғыша толық жүзеге асып жатыр. Қазақстан премьер-министрі Әлихан Смайылов КТК бас директоры Николай Горбанмен кездесуден соң осылай деп мәлімдеді. "КТК-ның теңіз терминалындағы зақымданған құрылғылар жөнделгеніне қуаныштымыз. Кедергі жойылып, енді Қазақстан мұнай өндіру қуатын толық қалпына келтіреді", - деп мәлімдеді Әлихан Смайылов. Қазақстанның Теңіз, Қарашығанақ және Қашаған ірі кен орындарында өндірілген мұнай КТК арқылы экспортталады. Қазақстан үкіметінің мәліметінше, 2021 жылы осы құбырмен 53,1 миллион тонна, ал биылғы қаңтар-сәуір айларында 18,7 миллион тонна қазақ мұнайы тасылды. Биыл наурызда Новороссийск түбіндегі портта КТК-ның жағалаудағы екі құрылғысы істен шығып, мұнай айдау көрсеткіші шектелді. КТК арқылы ағатын мұнайдың шамамен 90 пайызы Қазақстаннан келеді. Abai.kz
